Hans Hansson

Hans Hansson (myös Hannu Hannunpoika, k. 1667) oli suomalainen maanmittari ja kartografi. Hansson nimitettiin 1640- ja 1650-lukujen vaihteessa Turun ja Porin läänin vakinaiseksi maanmittariksi. Hän aloitti tehtävässä mahdollisesti jo vuonna 1645, ensimmäisen Suomessa toimineen maanmittarin Olof Gangiuksen palattua Ruotsiin kahta vuotta aiemmin. Hanssonin tehtäviin kuului muun muassa koko läänin alueen kartoittaminen kihlakunnittain.Historialliset kartat/Läänin- ja kihlakunnankartat

Hansson oli yksi ensimmäisiä Suomessa toimineita kartografeja. Hän oli erittäin tuottelias kartoittaja, Hanssonin laatimia karttoja tunnetaan lähes 200. Niistä suurin osa on Turun ja Porin läänin sekä Ahvenanmaan alueelta, mutta hän piirsi karttoja aina Pohjanmaata myöten. Hansson laati maakirjakarttojen lisäksi myös kaupunkikarttoja ja useiden suomalaisten paikkakuntien vanhimmat säilyneet kartat ovat juuri hänen tekemiään. Hansson on laatinut muun muassa Helsingin (1645), Rauman (1650)Museovirasto – Rauman kaupunkiarkeologinen inventointi (s. 10) sekä Porin (1663)Museovirasto – Porin kaupunkiarkeologinen inventointi (s. 6) ensimmäiset kaupunkikartat. Ne olivat kuitenkin luonnosmaisia, eivätkä perustuneet tarkkoihin mittauksiin. Vuonna 1649 Hansson teki kaupunkimittuksen, jonka pohjalta suunniteltiin Uudenkaupungin ensimmäinen ruutukaava ja 1652 hän oli mukana laatimassa Pietari Brahen toimeksiannosta Turun uutta asemakaavaa.Miten Uusikaupunki on rakennettu Hanssonin suunnitelmien mukaan Turkuun valmistui muun muassa niin sanottu Uusitori eli nykyinen Kauppatori.Kaupunki-imago kulttuuritapahtumissa – Vertaileva tutkimus Turusta ja Krakovasta (s. 14)

Hansson toimi myös raatimiehenä Helsingissä.

 Lähteet 
Heikki Rantatuvan Historialliset kartat

Viitteet

Luokka:Suomalaiset maanmittarit
Luokka:Suomalaiset kartografit
Luokka:Syntymävuosi tuntematon
Luokka:Vuonna 1667 kuolleet